Republica Federala Occitana

La Republica Federala Occitana (RFÒC) es un estat simbolic e democratic recobrissent lo territòri d'Occitània tota e representat per un govèrn federau designat per un president elegit au sufratge universau amb un mandat de 5 ans https://www.occitania-oc.com/votacions/. 

A l'origina, s'autoproclamèt a Tolosa lo 24 de març de 2007 lo Primièr Govèrn Provisòri Occitan (GPÒC) que fondèt la Republica Federala e Democratica dels Païses d'Òc https://www.occitania-oc.com/mediatizacion/premsa/2007-2009/?logout=1. En lo 2010, en seguida de la promiera votacion presidenciala, l'entitat cambièt son nom en Republica Federala Occitana e lo Govèrn acabèt d'èsser provisòri.  

Composicion del Primièr Govèrn Provisòri Occitan
 Miquèl Aguilera President del Govèrn Provisòri Occitan
 Laurenç Revest Primièr ministre
 Francesa Dinièr Ministra de la Santat e de l'Environament
 Felip Bonnet Ministre de l'Economia, de la Finanças, del Comèrci, de l'Industria, de l'Artisanat e de la Pesca
 Marina Bèc Ministre de la Joventut, dels Espòrts e dels Afars socials
 Jaume Ressaire Ministre de la Culture, de l'Educacion e de las Arts
 Valèria Frechoso Ministre de la Comunicacion, Informacion e dels Transpòrts
 Xavièr Bada Ministre de la Justícia
 Joan-Marc Pellet Ministre dels Afars Estrangièrs, de la Defensa e de l'Interior

Lo GPO dins lo païsatge politic occitan
Dins lo païsatge politic occitan, lo GPO a recebut sonque lo sosten de dos grops occitanistas: lo Partit de la Nacion Occitana (PNO) dirigit per Jaume Ressaire e lo grop dels Regionalistas Lengadocians e Catalans dirigits per Cristian Lacour. Certans sòcis del PNO son dins lo Govèrn Provisòri, en particular Jaume Ressaire, lo president del PNO, es tanben "ministre de la cultura" del GPO. 

Los autres movements politics occitanistas participan pas al GPO e an pas manifestat cap de reaccion particulara a la fondacion del GPO (Partit Occitan, Gardarem la Tèrra, Anaram Au Patac, Hartèra, Iniciativa per Occitània, Paratge, Unitat d'Aran, Occitània Libertària, etc.). Los movements culturals occitans an pas reagit tanpauc, o puslèu las reaccions son estadas discretas e negativas. Aquò indica que lo GPO es pas representatiu de l'occitanisme politic en general e qu'a un impacte feble dins lo movement occitan.

Los movements politics non occitanistas que son implantats en Occitània an pas manifestat tanpauc cap de reaccion particulara a la fondacion del GPO.

Procediments comparables dins l'istòria

Reaccions

Ligams intèrnes

Ligams extèrnes
Sit del Govèrn Provisòri Occitan

categoria:politica occitana